Сдружение „УСМИВКА“ Бургас съвместно с Община Бургас стартира от 10.02.25г. Национален конкурс „Урок по история - Покажи ми България 2025г !“

Във връзка с 03.03.25г. Национален празник на България Сдружение „УСМИВКА“ съвместно с Община Бургас стартира Трети Национален конкурс за снимка на тема „ Урок по история - Покажи ми България“.

Сдружението се обръща към Директори, Учители, Родители, деца, ученици и младежи от 5 (пет) до 15( петнадесет) години да се включат в конкурса със своя снимка направена пред исторически паметник или композиция свързана с историческото минало на България.

Снимките можете да качите във Фейсбук в групата „ # УРОК ПО ИСТОРИЯ 2025г.”

Като информация към снимката опишете какво знаете за този паметник и как той е свързан с миналото на Вашето родно място? Покажете на всички , че обичате своят роден край и познавате миналото му.

Снимките ще се състезават в две категории:

1. Индивидуална снимка на дете, ученик или младеж пред паметник свързан с историята на България

2. Масова – снимка на групи по интереси, изследователски групи, мажоретни и хорови състави, читалищни групи или училищни класове пред паметника

Как да участвате?

Всеки желаещ да се включи в конкурса може да качи снимка във Фейсбук групата

“ # УРОК ПО ИСТОРИЯ 2025” индивидуална или групова от 10.02.25г. до 10.03.2025г.

Към снимката опишете :

- Кой сте Вие или Вашият клас и кой е Вашият класен ръководител?

- Кое е Вашето училище и къде се намира (град/село/област)?

- Телефон и имейл на родителя , преподавателя или училището написани четливо за връзка при изпращане на е-Грамоти и награди на спечелилите.

- Категорията в която участвате.

- Кратко описание за това какво знаете за този паметник, какво символизира, коя историческа личност представя, кое историческо събитие и за кой период от миналото на България се отнася?

Фотографиите ще бъдат оценявани от жури, a не чрез лайкове на снимките.

Всички участници в конкурса ще получат по имейл е-Грамота от Сдружение "УСМИВКА" и Община Бургас.

Всички учители, участвали в конкурса получават е-Сертификат от Сдружение "УСМИВКА" и Община Бургас.

Победителите ще получат награди от Сдружение „УСМИВКА“, които ще бъдат изпратени по пощата.

Поздрави и усмивки от Бургас!

Митка Георгиева Председател на УС на Сдружение с Нестопанска Цел “УСМИВКА“

ул. „Славянска „ № 4 8000 Бургас За контакти 0988 753 171